pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมช.สธ. เผย “เบตง” พบผู้ติดเชื้อโควิดรายวันไม่ถึง 10 ราย ให้อสม.เร่งติดตามกลุ่มเสี่ยงมาฉีดวัคซีน เพื่อความปลอดภัย
วันเสาร์ที่ 7 พฤษภาคม 2565
รมช.สธ. เผย “เบตง” พบผู้ติดเชื้อโควิดรายวันไม่ถึง 10 ราย ให้อสม.เร่งติดตามกลุ่มเสี่ยงมาฉีดวัคซีน เพื่อความปลอดภัย
รัฐมนตรีช่วยว่าการกระทรวงสาธารณสุข ติดตามสถานการณ์และการฉีดวัคซีนโควิด 19 ที่ อ.เบตง จ.ยะลา พบผู้ติดเชื้อรายใหม่ลดลงไม่ถึง 10 รายต่อวัน ฉีดวัคซีนครอบคลุมแล้ว 75.5% ย้ํา อสม.ติดตามผู้ป่วยโรคเรื้อรัง ผู้สูงอายุ ให้มาฉีดวัคซีนทั้งเข็มปกติและเข็มกระตุ้น
รัฐมนตรีช่วยว่าการกระทรวงสาธารณสุข ติดตามสถานการณ์และการฉีดวัคซีนโควิด19 ที่ อ.เบตง จ.ยะลา พบผู้ติดเชื้อรายใหม่ลดลงไม่ถึง 10 รายต่อวัน ฉีดวัคซีนครอบคลุมแล้ว 75.5% ย้ํา อสม.ติดตามผู้ป่วยโรคเรื้อรัง ผู้สูงอายุ ให้มาฉีดวัคซีนทั้งเข็มปกติและเข็มกระตุ้น เพื่อลดป่วยหนักและเสียชีวิต
วันนี้ (7 พฤษภาคม 2565) ที่ โรงพยาบาลเบตง จังหวัดยะลา ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.ธงชัย เลิศวิไลรัตนพงศ์ รองปลัดกระทรวงสาธารณสุข นพ.สุเทพ เพชรมาก หัวหน้าผู้ตรวจราชการกระทรวงสาธารณสุข และคณะผู้บริหาร ลงพื้นที่ติดตามสถานการณ์และการฉีดวัคซีนโควิด 19พร้อมเยี่ยมให้กําลังใจเจ้าหน้าที่และเสริมพลัง อสม. และกล่าวว่า สถานการณ์โควิด19 ของ อ.เบตง จ.ยะลา ที่ผ่านมาพบผู้ติดเชื้อสะสม 7,328 ราย เสียชีวิต 51 ราย ช่วงที่มีการแพร่ระบาดของสายพันธุ์โอมิครอนมาก มีผู้ติดเชื้อสูงสุดประมาณ1,100 ราย แต่ปัจจุบันมีผู้ติดเชื้อต่อวันไม่ถึง 10 ราย และไม่มีผู้ป่วยอาการหนักหรือกลุ่มสีแดง โดยส่วนใหญ่เข้าสู่ระบบรักษาแบบ เจอ แจก จบ ของโรงพยาบาลเบตง ส่วนภาพรวมการฉีดวัคซีน ครอบคลุมแล้ว 75.5% จากประชากรเป้าหมาย 62,473 คน เหลือผู้ที่ยังไม่ได้ฉีด 24.5%
ทั้งนี้ ได้กําชับให้ อสม. ช่วยเร่งรัดชักชวนผู้ที่ยังไม่ได้รับการฉีดวัคซีนให้เข้ารับการฉีดวัคซีน เพื่อทําให้คนใกล้ตัวที่มีความเสี่ยง มีความปลอดภัย โดยเฉพาะผู้ป่วยโรคเรื้อรัง และผู้สูงอายุ ต้องติดตามให้เข้ารับการฉีดวัคซีนเข็มกระตุ้นตามกําหนด จะช่วยลดการป่วยหนักและเสียชีวิตหากติดเชื้อได้ ซึ่งเมื่อผู้ป่วยน้อยลงหรืออาการไม่รุนแรง บุคลากรทางการแพทย์ก็จะสามารถไปดูแลผู้ป่วยโรคอื่น ๆ ได้มากขึ้น ภาคเศรษฐกิจของพื้นที่สามารถเดินต่อไปได้ การเปิดเมือง เปิดประเทศเป็นไปอย่างปลอดภัย
นอกจากนี้ ยังได้เชิญชวน อสม. สมัครเข้าโครงการ ฌกส.อสม. เพื่อเป็นหลักประกันไว้ให้กับลูกหลานในวันที่เสียชีวิต และสมัครเข้าโครงการ “ก้าวท้าใจSeason 4” เป็นต้นแบบของคนมีสุขภาพดีให้กับคนในชุมชน
******************************************7 พฤษภาคม 2565
รัฐบาลไทย-ข่าวทำเนียบรัฐบาล-คืบหน้า! รัฐบาลเตรียมส่ง "แรงงานไทยกลุ่มแรก" ไปทำงานซาอุดีฯ ภายใน 3 เดือน หลังลงนาม MOU ผู้สนใจไปทำงานต่างประเทศ โทร.สายด่วน 1506 กด 2
วันพฤหัสบดีที่ 14 เมษายน 2565
คืบหน้า! รัฐบาลเตรียมส่ง "แรงงานไทยกลุ่มแรก" ไปทํางานซาอุดีฯ ภายใน 3 เดือน หลังลงนาม MOU ผู้สนใจไปทํางานต่างประเทศ โทร.สายด่วน 1506 กด 2
.....
หลังจากที่รัฐบาลไทยโดยกระทรวงแรงงาน กับกระทรวงทรัพยากรมนุษย์และการพัฒนาสังคมแห่งซาอุดีอาระเบีย ได้ลงนามข้อตกลงความร่วมมือ จํานวน 2 ฉบับ ประกอบด้วย 1.ข้อตกลงว่าด้วยการจัดหาแรงงาน และ 2.ข้อตกลงว่าด้วยการจัดหาแรงงานทํางานบ้าน เมื่อวันที่ 28 มี.ค. ที่ผ่านมานั้น
.
ล่าสุด นายจ้างซาอุดีฯ ได้แจ้งความต้องการตําแหน่งงาน, เงื่อนไขการจ้างงานและคุณสมบัติของแรงงาน มายังกระทรวงแรงงานแล้ว โดยกรมการจัดหางานจะคัดเลือกคนหางานจากศูนย์ทะเบียนคนหางาน ที่ลงทะเบียนแจ้งความประสงค์ไว้เป็นลําดับแรก
.
หากคนหางานในศูนย์ทะเบียนฯ ไม่เพียงพอ หรือไม่มีคุณสมบัติตรงตามความต้องการของนายจ้าง จะดําเนินการประกาศรับสมัครต่อไป และจะเร่งส่ง "แรงงานกลุ่มแรก" ภายใน 3 เดือนหลังลงนาม MOU
.
ทั้งนี้ กรมการจัดหางานได้แจงค่าใช้จ่ายการเดินทางไปทํางาน กรณีจัดส่งโดยรัฐ ประมาณ 32,800 บาท ดังนี้
.
-ค่าบัตรโดยสารเครื่องบินไปซาอุดีอาระเบีย ประมาณ 20,000 บาท
-ค่าธรรมเนียมการยื่นขอวีซ่าแบบเข้าออกครั้งเดียว 6,000 บาท
-ค่าหนังสือเดินทาง 1,500 บาท
-ค่าตรวจสุขภาพ 2,300 บาท
-ค่าตรวจโรคติดเชื้อไวรัสโคโรนา 2019 ประมาณ 1,000 บาท
-ค่าประกันสุขภาพโรคติดเชื้อไวรัสโคโรนา 2019 ประมาณ 1,000 บาท
-ค่าทดสอบฝีมือแรงงาน 500 บาท
-ค่าตรวจสอบประวัติอาชญากรรม 100 บาท
-ค่าสมาชิกกองทุนเพื่อช่วยเหลือคนหางานไปทํางานในต่างประเทศ 400 บาท
.
ผู้ที่สนใจไปทํางานต่างประเทศ สามารถสอบถามข้อมูลเพิ่มเติมได้ที่ สายด่วน 1506 กด 2 หรือลงทะเบียนผ่านเว็บไซต์ toea.doe.go.th (ลงทะเบียนแจ้งความประสงค์ไปทํางานต่างประเทศ)
.
อ่านเพิ่มเติม คลิก https://www.thaigov.go.th/news/contents/details/53415
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"ชัยวุฒิ" ตอบ "ทูตนอกแถว" ยันไม่ปิดกั้นเห็นต่าง ชี้ไทยใช้แอปแก้โควิด ย้ำขรก.ยึดสถาบัน-กฎหมาย
วันอาทิตย์ที่ 25 กรกฎาคม 2564
"ชัยวุฒิ" ตอบ "ทูตนอกแถว" ยันไม่ปิดกั้นเห็นต่าง ชี้ไทยใช้แอปแก้โควิด ย้ําขรก.ยึดสถาบัน-กฎหมาย
"ชัยวุฒิ" ตอบ "ทูตนอกแถว" ยันไม่ปิดกั้นเห็นต่าง ชี้ไทยใช้แอปแก้โควิด ย้ําขรก.ยึดสถาบัน-กฎหมาย
"ชัยวุฒิ"ตอบกลับ"อดีตทูตรัศน์"ยืนยันไม่ปิดกั้นแสดงความเห็นระบุไทยใช้เทคโนโลยีหลายแอปฯช่วยปชช.ในสถานการณ์โควิดอยู่แล้วชี้เป็นข้าราชการต้องยึดมั่นสถาบันชาติศาสน์กษัตริย์บังคับใช้กฎหมายอย่างตรงไปตรงมา
เมื่อวันที่25ก.ค.2564มีรายงานว่านายรัศน์ชาลีจันทร์อดีตเอกอัครทูตไทยประจําสาธารณรัฐคาซัคสถานโพสต์ผ่านเฟซบุ๊ก"ทูตนอกแถวAlternative Ambassador"กล่าวถึงนายชัยวุฒิธนาคมานุสรณ์รมว.ดิจิทัลเพื่อเศรษฐกิจและสังคม(ดีอีเอส)ใจความว่า "รัฐมนตรีควรหานวัตกรรมทางดิจิทัลใหม่ๆมาสนับสนุนช่วยเหลือประชาชนในขณะนี้ควรหาแอปพลิเคชันเพื่อช่วยประชาชนเช่นแอพฯการแจ้งเตือนให้กักตัวผู้อยู่ในข่ายที่มีโอกาสสัมผัสผู้ป่วยดีกว่าการไปเที่ยวช่วยไล่จับคนที่คิดต่าง"
ล่าสุดนายชัยวุฒิโพสต์ตอบอดีตทูตรัศม์ว่าเรียนท่านรัศม์ชาลีจันทร์ขอขอบคุณท่านทูตที่ได้ให้คําแนะนําการทํางานของผมและผมระลึกถึงความรู้สึกดีๆที่ได้รับจากท่านเสมอเมื่อครั้งที่เราเคยพบกันที่คาซัคสถานขอทําความเข้าใจกับท่านทูตว่า
"ผมไม่ได้ปิดกั้นการแสดงความคิดเห็นและไม่ได้มีเจตนาไล่จับคนเห็นต่างเลยครับผมเพียงแต่เตือนว่าการโพสต์ในโซเชียลมีเดียที่บิดเบือนข้อมูลเป็นข้อความเท็จเป็นเฟคนิวส์อาจจะผิดกฏหมายผมไม่อยากเห็นใครถูกดําเนินคดีจึงออกมาเตือนด้วยความปรารถนาดีและเฟคนิวส์หลายเรื่องยังส่งผลกระทบต่อการควบคุมการแพร่ระบาดของโควิดด้วยจึงจําเป็นที่จะต้องรีบแก้ปัญหานี้ครับ"
"และขอเรียนให้ท่านทูตทราบด้วยว่าเรามีการใช้นวัตกรรมทางดิจิทัลมาใช้ในการรับมือกับการแพร่ระบาดของโควิด19แล้วท่านอยู่ต่างประเทศมานานอาจจะไม่ทราบการฉีดวัคซีนเรามีแอป"หมอพร้อม"ซึ่งนําเทคโนโลยีสารสนเทศมาประยุกต์ใช้ในการจองคิวผู้ฉีดวัคซีนมีแอปฯ"หมอชนะ"ที่ใช้ในการควบคุมการแพร่ระบาดได้นําไปใช้ที่Phuket Sandboxด้วย อีกทั้งในโรงพยาบาลสนามและHome Isolationมีการนําเทคโนโลยีดิจิทัลมาใช้สนับสนุนการทํางานของหมอและพยาบาลมีแอปพลิเคชันในการสื่อสารติดต่อกับผู้ป่วยและระบบTelemedicineใช้แล้วครับเราเน้นทั้งมิติของการนํานวัตกรรมดิจิทัลเพื่อการส่งเสริมด้านเศรษฐกิจควบคู่กับการดูแลทางสังคมครับ เราได้ส่งเสริมและพัฒนาPlatformต่างๆรองรับให้ประชาชนสามารถWork Form Homeและการทําธุรกิจออนไลน์ได้อย่างสะดวกสบายไม่แพ้ชาติใดในโลกทางกระทรวงได้นําเทคโนโลยีดิจิทัลมาใช้ในการแก้ปัญหาโควิด19ในทุกๆมิติมาโดยตลอด"
"ผมคิดว่าท่านทูตเป็นข้าราชการระดับสูงท่านน่าจะทราบว่าข้าราชการต้องยึดมั่นในสถาบันหลักของประเทศอันได้แก่ชาติศาสนาพระมหากษัตริย์และการปกครองระบอบประชาธิปไตยอันมีพระมหากษัตริย์ทรงเป็นประมุขและข้าราชการต้องปฏิบัติหน้าที่อย่างตรงไปตรงมาตามกฎหมายและตามครรลองครองธรรมในฐานะรัฐมนตรีผมยึดมั่นในหลักการนี้และจะทําหน้าที่ให้ดีที่สุดครับ ขอแสดงความนับถือ"นายชัยวุฒิระบุ
***********
รัฐบาลไทย-ข่าวทำเนียบรัฐบาล-กรมทางหลวง ระดมกำลังเร่งแก้ไขทางเบี่ยงงานก่อสร้างสะพานห้วยน้ำย่า ทล.2216 โคกมน - กกกะทอน จ.เพชรบูรณ์ แล้วเสร็จ
วันศุกร์ที่ 15 กรกฎาคม 2565
กรมทางหลวง ระดมกําลังเร่งแก้ไขทางเบี่ยงงานก่อสร้างสะพานห้วยน้ําย่า ทล.2216 โคกมน - กกกะทอน จ.เพชรบูรณ์ แล้วเสร็จ
รถขนาดเล็กสามารถผ่านได้
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม มีความห่วงใยตในการเดินทางของประชาชน จึงมอบให้ กรมทางหลวง (ทล.) เร่งดําเนินการซ่อมแซมทางเบี่ยงงานก่อสร้างสะพานห้วยน้ําย่าบนทางหลวงหมายเลข 2216 ตอนโคกมน - กกกะทอน ที่ กม. 85+560 ต.ศิลา อ.หล่มเก่า จ.เพชรบูรณ์ ซึ่งได้รับผลกระทบจากสถานการณ์ฝนตกหนักต่อเนื่องหลายวัน ประกอบกับน้ําป่าไหลหลาก และกระแสน้ําได้กัดเซาะทางเบี่ยงขาดมีความกว้าง 10 เมตร เมื่อวันที่ 13 กรกฎาคม 2565 ที่ผ่านมา ส่งผลให้ประชาชนผู้ใช้ทางไม่สามารถสัญจรผ่านได้
ขณะนี้ ทล. โดยแขวงทางหลวงเพชรบูรณ์ที่ 1 ได้ดําเนินการนําเครื่องจักรเข้าซ่อมแซมทางเบี่ยงแล้วเสร็จ ในช่วงเช้าของวันนี้ (15 กรกฎาคม 2565) สามารถเปิดการจราจรให้รถขนาดเล็กสามารถผ่านได้ สําหรับรถขนาดใหญ่ขอให้ใช้เส้นทางเลี่ยงทางหลวงชนบท ทช.2012 บ้านตาดกลอย - หนองยาวแทน
ทั้งนี้ ทล. ได้สั่งการให้หน่วยในพื้นที่ได้ดําเนินการติดตั้งป้ายเตือน กรวยยางไฟ กระพริบเตือน พร้อมจัดเจ้าหน้าที่อํานวยความสะดวกและประชาสัมพันธ์เพื่ออํานวยความสะดวกปลอดภัยให้กับประชาชนผู้ใช้เส้นทาง และเน้นย้ําให้หน่วยงานเฝ้าระวังและติดตามสภาพอากาศและสถานการณ์น้ําอย่างต่อเนื่อง ซึ่งจากการคาดการณ์ของกรมอุตุนิยมวิทยาแจ้งว่า ยังคงมีฝนตกต่อเนื่องและมีฝนตกหนักบางแห่ง จึงขอให้เตรียมพร้อม 24 ชั่วโมง ตามแผนป้องกันและบรรเทาสาธารณภัยเพื่อบูรณาการให้ความช่วยเหลือและบรรเทาผลกระทบต่อประชาชนได้ทันสถานการณ์ เพื่ออํานวยความสะดวกและปลอดภัยให้กับประชาชนตามนโยบายของรัฐมนตรีว่าการกระทรวงคมนาคม
ทล. ขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัย พร้อมปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด หากต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์ กรมทางหลวง @prdoh1
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ร่วมส่งกำลังใจทีพนักกีฬาไทยสู้ศึกซีเกมส์ ขอให้นักกีฬาทุกคนทำหน้าที่ของตัวเองให้ดีที่สุดเต็มกำลังความสามารถ
วันอังคารที่ 10 พฤษภาคม 2565
โฆษกรัฐบาลเผย นายกฯ ร่วมส่งกําลังใจทีพนักกีฬาไทยสู้ศึกซีเกมส์ ขอให้นักกีฬาทุกคนทําหน้าที่ของตัวเองให้ดีที่สุดเต็มกําลังความสามารถ
โฆษกรัฐบาลเผย นายกฯ ร่วมส่งกําลังใจทีพนักกีฬาไทยสู้ศึกซีเกมส์ ขอให้นักกีฬาทุกคนทําหน้าที่ของตัวเองให้ดีที่สุดเต็มกําลังความสามารถ
วันนี้ (10 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมติดตาม ส่งกําลังใจ และเชิญชวนคนไทยส่งกําลังใจเชียร์นักกีฬาไทยที่เข้าร่วมการแข่งขันกีฬาซีเกมส์ ครั้งที่ 31 ที่ประเทศเวียดนาม ระหว่างวันที่ 12-23 พ.ค.นี้ การแข่งขันกีฬาซีเกมส์ ครั้งที่ 31 จะจัดขึ้นระหว่างวันที่ 12 – 23 พ.ค. 65 ณ สาธารณรัฐสังคมนิยมเวียดนาม ซึ่งซีเกมส์ปีนี้จะประกอบด้วยการแข่งขันกีฬา 40 ชนิดกีฬา 527 เหรียญทอง มีกรุงฮานอย เมืองหลวงของประเทศเวียดนาม เป็นสถานที่จัดการแข่งขันหลัก ร่วมกับอีก 11 จังหวัดใกล้เคียง อาทิ กว๋างนิญ ฟู้เถาะ และบั๊กนิญ โดยมีนักกีฬาของไทยเข้าร่วมการแข่งขันครั้งนี้ 871 คน แบ่งเป็นชาย 483 คน และหญิง 388 คน และคาดว่าจะมีนักกีฬา และเจ้าหน้าที่จากทุกชาติเดินทางมาเข้าร่วมมากกว่า 10,000 คน โดยพิธีเปิดซีเกมส์ ครั้งที่ 31 จะมีขึ้นในวันที่ 12 พ.ค. เวลา 20.00 น. ที่ มีดินห์ สเตเดียม เมืองฮานอย ส่วนพิธีปิดจะมีขึ้นวันที่ 23 พ.ค. เวลา 20.00 น. ที่ ฮานอย แอตเลติก พาเลซ
ซีเกมส์ถือเป็นมหกรรมกีฬาที่คนไทยให้ความสนใจ เนื่องจากนักกีฬาไทยเข้าร่วมการแข่งขันเป็นจํานวนมาก และยังสามารถสร้างผลงานได้อย่างยอดเยี่ยม สร้างความภาคภูมิใจให้ชาวไทยและเป็นเกียรติภูมิของประเทศไทย โดยการกีฬาแห่งประเทศไทย พร้อมสนับสนุนทุกสมาคมกีฬา เพื่อให้นักกีฬาไทยมีความพร้อมมากที่สุดสําหรับมหกรรมกีฬาซีเกมส์ครั้งนี้
โดยทีมฟุตบอลชาย สู้ศึกซีเกมส์ 2021 ของไทยที่ได้ลงเตะ 2 นัดที่ผ่านมา แม้ในนัดแรกไม่เป็นไปตามที่คาดหวัง แต่ในนัดที่ 2 ทําผลงานได้อย่างยอดเยี่ยม ทีมชาติไทย จนขึ้นเป็นจ่าฝูงด้วยผลต่างประตูได้เสียที่ดีกว่า โดยขอให้ร่วมกันส่งกําลังใจร่วมเชียร์นักกีฬาทีมชาติไทย ไม่ว่าจะเป็นชนิดกีฬาใดก็ยังมีโอกาสที่จะกลับมาทําผลงานได้
นายธนกร กล่าวว่า นายกฯ ได้ขอร่วมส่งกําลังใจนักกีฬาทุกคนทําหน้าที่ของตัวเองให้ดีที่สุดเต็มกําลังความสามารถ โดยรัฐบาลพร้อมสนับสนุนการจัดกิจกรรม และการแข่งขันกีฬาทุกระดับ และโครงการพัฒนากีฬาเพื่อความเป็นเลิศและส่งเสริมการกีฬาเพื่อพัฒนาสู่ ระดับอาชีพ การยกระดับและพัฒนากระบวนการค้นหา การสร้าง และการเลือกสรรนักกีฬาที่เป็นระบบทั้งในระดับประเทศระดับจังหวัดและระดับท้องถิ่นเพื่อให้ได้มา ซึ่งนักกีฬาที่มีพรสวรรค์ในแต่ละประเภทกีฬาครอบคลุมทุกพื้นที่ ซึ่งจะส่งผลให้นักกีฬาอาชีพของไทยสามารถทําผลงาน ได้ในระดับดีเลิศ สามารถสร้างชื่อเสียงและเสริมสร้างภาพลักษณ์ที่ดีให้แก่ประเทศไทยในสายตาชาวโลก สร้างศักยภาพไปสู่ระดับสากล ทั้งนี้ นายกฯ ยังได้กล่าวฝากไปยังนักกีฬา และเจ้าหน้าที่ทุกคน แม้ต้องทําหน้าที่อย่างดีที่สุดแต่ก็ ขอให้ป้องกันตนเอง สวมใส่หน้ากากอนามัยตลอดเวลา และล้างมือบ่อยๆ ทั้งนี้ ขอให้คนไทยมีน้ําใจเป็นนักกีฬา แข่งขันเพื่อความสามัคคี อย่าได้เสียกําลังใจ เพราะที่สุดชัยชนะคือนักกีฬาทุกคน
รัฐบาลไทย-ข่าวทำเนียบรัฐบาล-ครม.อนุมัติหลักการปรับปรุงโครงสร้างและภารกิจของส่วนราชการกองทัพอากาศ เปลี่ยนจากกรมควบคุมการปฏิบัติทางอากาศ เป็น กองบัญชาการควบคุมการปฏิบัติทางอากาศ
วันอังคารที่ 5 กรกฎาคม 2565
ครม.อนุมัติหลักการปรับปรุงโครงสร้างและภารกิจของส่วนราชการกองทัพอากาศ เปลี่ยนจากกรมควบคุมการปฏิบัติทางอากาศ เป็น กองบัญชาการควบคุมการปฏิบัติทางอากาศ
ครม.อนุมัติหลักการปรับปรุงโครงสร้างและภารกิจของส่วนราชการกองทัพอากาศ เปลี่ยนจากกรมควบคุมการปฏิบัติทางอากาศ เป็น กองบัญชาการควบคุมการปฏิบัติทางอากาศ ครอบคลุมการปฏิบัติการ ทางอากาศ ทางอวกาศ และ ทางไซเบอร์
วันที่ 5 กรกฎาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกาแบ่งส่วนราชการและกําหนดหน้าที่ของส่วนราชการกองทัพอากาศ กองทัพไทย กระทรวงกลาโหม (ฉบับที่ ..) พ.ศ. .... เพื่อปรับปรุงโครงสร้างและภารกิจของส่วนราชการกองทัพอากาศ โดยในส่วนของกรมควบคุมการปฏิบัติทางอากาศ เปลี่ยนชื่อเป็น กองบัญชาการควบคุมการปฏิบัติทางอากาศ และได้แก้ไขเพิ่มเติมหน้าที่เพื่อให้ครอบคลุมการปฏิบัติการทั้ง 3 มิติ ได้แก่ ทางอากาศ ทางอวกาศ และ ทางไซเบอร์ ให้สอดคล้องกับสถานการณ์ด้านความมั่นคงและเทคโนโลยีที่เปลี่ยนแปลงไป
ทั้งนี้ ในการปรับปรุงโครงสร้างและภารกิจของกรมควบคุมการปฏิบัติทางอากาศ เปลี่ยนชื่อมาเป็น กองบัญชาการควบคุมการปฏิบัติทางอากาศ นอกจากจะเพิ่มขีดความสามารถและประสิทธิภาพการบัญชาการและควบคุมการปฏิบัติทางอากาศ ทางอวกาศ และทางไซเบอร์ เพื่อรองรับภารกิจการปฏิบัติการทางทหารทั้งการรบและไม่ใช่การรบแล้ว ยังสามารถสนับสนุนภารกิจอื่นของรัฐในการพัฒนาประเทศ การป้องกันและแก้ไขปัญหาจากภัยพิบัติและการช่วยเหลือประชาชน และยังสามารถรองรับการปฏิบัติการของอากาศยานรบ ยุคที่ 5 ที่วางแผนจะจัดหาในอนาคต และเป็นการสร้างสมดุลของระบบเตรียมกําลังและระบบการใช้กําลังกองทัพอากาศ ส่งผลดีต่อการสนับสนุนการปฏิบัติภารกิจของเหล่าทัพและกองทัพไทย
สําหรับการปรับปรุงโครงสร้างและการจัดอัตรากําลังพลนั้น ให้กระทรวงกลาโหมยึดถือหลักการ ปรับเกลี่ยและจัดกลุ่มงานใหม่ ของหน่วยงานที่มีความจําเป็นลดน้อยลงแล้วเพิ่มให้กับหน่วยงานที่ต้องการเพิ่มขีดความสามารถ โดยปรับเกลี่ยอัตรากําลังพลภายในตรงตามชั้นยศ ไม่ทําให้อัตรากําลังพล ยอดอัตรากําลังพลแต่ละชั้นยศ และงบประมาณรายจ่ายกําลังพลภาครัฐทุกประเภทเพิ่มขึ้น
รัฐบาลไทย-ข่าวทำเนียบรัฐบาล-บีโอไอผนึกพันธมิตรจัดงาน Subcon Thailand EEC
วันพฤหัสบดีที่ 24 กุมภาพันธ์ 2565
บีโอไอผนึกพันธมิตรจัดงาน Subcon Thailand EEC
บีโอไอผนึกพันธมิตรจัดงาน Subcon Thailand EEC
บีโอไอผนึกพันธมิตรจัดงาน Subcon Thailand EEC
เมื่อเร็วๆ นี้ นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) (คนกลาง) ร่วมกับสถาบันไทย-เยอรมัน สมาคมส่งเสริมการรับช่วงการผลิตไทย และอินฟอร์มา มาร์เก็ตส์ แถลงข่าว
การจัดงาน Subcon Thailand EEC งานแสดงชิ้นส่วนอุตสาหกรรมชั้นนํา ในเขตเศรษฐกิจพิเศษภาคตะวันออก และการจับคู่เจรจาธุรกิจที่จัดขึ้นครั้งแรกในพื้นที่อีอีซี เพื่อผลักดันประเทศไทยเป็นศูนย์กลางอุตสาหกรรมดิจิทัลและศูนย์ฺกลางเมืองอัจฉริยะในอาเซียน โดยงานจะจัดขึ้นระหว่างวันที่ 24 - 26 สิงหาคม 2565 นี้ ณ ศูนย์ประชุมและแสดงสินค้านานาชาตินงนุชพัทยา (NICE) จ.ชลบุรี
รัฐบาลไทย-ข่าวทำเนียบรัฐบาล-อนุทิน เร่งรณรงค์ฉีดวัคซีนโควิด 19 เข็มที่ 3 ให้กับประชาชนทุกพื้นที่
วันเสาร์ที่ 18 ธันวาคม 2564
อนุทิน เร่งรณรงค์ฉีดวัคซีนโควิด 19 เข็มที่ 3 ให้กับประชาชนทุกพื้นที่
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่จังหวัดนครราชสีมา กําชับรณรงค์ฉีดวัคซีนโควิด 19 เข็มที่ 3 เพื่อกระตุ้นภูมิคุ้มกันให้กับประชาชน ยืนยันวัคซีนมีเพียงพอและจัดส่งให้แต่ละพื้นที่ตามจํานวนประชากร
รองนายกรัฐมนตรีและรัฐมนตรีว่าการกระทรวงสาธารณสุข ลงพื้นที่จังหวัดนครราชสีมา กําชับรณรงค์ฉีดวัคซีนโควิด 19 เข็มที่ 3 เพื่อกระตุ้นภูมิคุ้มกันให้กับประชาชน ยืนยันวัคซีนมีเพียงพอและจัดส่งให้แต่ละพื้นที่ตามจํานวนประชากร พร้อมย้ําให้อสม.ในพื้นที่ฉีดวัคซีนเข็มที่ 3 ให้ครบ ภายใน 15 มกราคม 2565 เพื่อความปลอดภัยในการดูแลสุขภาพชาวบ้าน
วันนี้ (18 ธันวาคม 2564) ที่ จังหวัดนครราชสีมา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์ณรงค์ สายวงศ์ รองปลัดกระทรวงสาธารณสุข นายแพทย์โอภาส การย์กวินพงศ์ อธิบดีกรมควบคุมโรค แพทย์หญิงอัมพร เบญจพลพิทักษ์ อธิบดีกรมสุขภาพจิตและนายแพทย์พงศ์เกษม ไข่มุกด์ ผู้ตรวจราชการกระทรวงสาธารณสุข เขตสุขภาพที่9 ติดตามการฉีดวัคซีนโควิด 19และเยี่ยมเสริมพลังบุคลากรสาธารณสุข และกล่าวว่า พลเอกประยุทธ์ จันทร์โอชา นายกรัฐมนตรี ให้ความสําคัญกับอสม.อย่างมาก ได้ฝากความปรารถนาดี และชื่นชมการทุ่มเทแรงกายแรงใจทํางานดูแลสุขภาพประชาชนในช่วงโควิด 19 จนสถานการณ์ดีขึ้น ช่วยเสริมความเข้มแข็งของระบบสาธารณสุขไทย และเมื่อมีการฉีดวัคซีนยังช่วยแบ่งเบาภาระของบุคลากรทางการแพทย์ในการคัดกรองประชาชนที่มาฉีดวัคซีนด้วย
นายอนุทินกล่าวต่อว่า ขณะนี้กระทรวงสาธารณสุขอยู่ในช่วงการรณรงค์การกระตุ้นฉีดวัคซีนเข็มที่3 ให้กับประชาชนโดยเฉพาะในพื้นที่ภูมิภาค ได้กําชับให้เจ้าหน้าที่ในพื้นที่สื่อสารประชาสัมพันธ์ให้ประชาชนที่อยู่ในช่วงรับวัคซีนเข็มที่ 3 ได้ ได้แก่ ผู้ที่ได้รับการฉีดวัคซีนชนิดเดียวกันครบ 2 เข็ม ทั้งแอสตร้าเซนเนก้า และซิโนแวค ตั้งแต่ช่วงแรกจนถึงเดือนกันยายน ให้เข้ารับการฉีดวัคซีนเพื่อกระตุ้นภูมิคุ้มกัน ซึ่งคณะผู้เชี่ยวชาญได้ปรับระยะเวลาให้เร็วขึ้นจากเดิม 6 เดือน เป็น 3 เดือน เนื่องจากมีการแพร่ระบาดของสายพันธุ์โอมิครอน และขอความร่วมมือให้ อสม.ในจังหวัดนครราชสีมา เข้ารับการฉีดวัคซีนกระตุ้นเข็มที่ 3 ภายในวันที่ 15 มกราคม 2565 เพื่อความปลอดภัยในการดูแลสุขภาพชาวบ้าน
"การฉีดวัคซีนเป็นหน้าที่ของรัฐบาลในการดูแลและสร้างความปลอดภัยทางสุขภาพให้กับประชาชนซึ่งคาดว่าเราจะสามารถฉีดได้เกิน 100 ล้านโดสในเร็วๆ นี้ แต่จะเดินหน้าฉีดต่อเนื่องทั้งเข็มที่ 1, 2 และ 3 เพื่อให้มั่นใจว่าประชาชนจะได้รับความปลอดภัย ยืนยันว่าวัคซีนมีเพียงพอฉีดให้กับประชาชนทุกคน และจะจัดสรรลงพื้นที่ต่างๆตามจํานวนประชากรอย่างเท่าเทียม และแม้การฉีดวัคซีนจะช่วยลดความเสี่ยงอาการรุนแรง และเสียชีวิตได้แต่ขอให้ประชาชนยังคงป้องกันตัวเองอย่างเข้มงวด ทั้งการสวมหน้ากากอนามัย ล้างมือบ่อยๆ หลีกเลี่ยงการอยู่ในสถานที่แออัด โอกาสติดเชื้อจะได้น้อยลง"นายอนุทินกล่าว
*********************************** 18 ธันวาคม 2564
รัฐบาลไทย-ข่าวทำเนียบรัฐบาล-ก.อุตฯ บันทึกเทปถวายพระพรเนื่องในวันเฉลิมพระชนมพรรษา “พระบาทสมเด็จพระเจ้าอยู่หัว” 28 กรกฎาคม 2565
วันพฤหัสบดีที่ 30 มิถุนายน 2565
ก.อุตฯ บันทึกเทปถวายพระพรเนื่องในวันเฉลิมพระชนมพรรษา “พระบาทสมเด็จพระเจ้าอยู่หัว” 28 กรกฎาคม 2565
ก.อุตฯ บันทึกเทปถวายพระพรเนื่องในวันเฉลิมพระชนมพรรษา “พระบาทสมเด็จพระเจ้าอยู่หัว” 28 กรกฎาคม 2565
วันนี้ (30 มิถุนายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม นายวันชัย พนมชัย อธิบดีกรมโรงงานอุตสาหกรรม นายเอกภัทร วังสุวรรณ เลขาธิการคณะกรรมการอ้อยและน้ําตาลทราย นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายวีริศ อัมระปาล ผู้ว่าการการนิคมอุตสาหกรรมแห่งประเทศไทย ร่วมบันทึกเทปถวายพระพรเนื่องในวันเฉลิมพระชนมพรรษา “พระบาทสมเด็จพระเจ้าอยู่หัว” 28 กรกฎาคม 2565 เพื่อแสดงความจงรักภักดีและสํานึกในพระมหากรุณาธิคุณ ณ สถานีวิทยุโทรทัศน์แห่งประเทศไทย (NBT) ถนนวิภาวดีรังสิต
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” สั่งการเร่งมาตรการลดภาระประชาชน/กระตุ้นการบริโภคภายในประเทศ ก.คลัง ประชุมด่วนเดินหน้า “คนละครึ่งเฟส 4” เร็วขึ้น เปิดลงทะเบียน 14 ก.พ. 65 เริ่มใช้จ่าย 21 ก.พ.
วันเสาร์ที่ 15 มกราคม 2565
โฆษกรัฐบาล เผย “นายกฯ” สั่งการเร่งมาตรการลดภาระประชาชน/กระตุ้นการบริโภคภายในประเทศ ก.คลัง ประชุมด่วนเดินหน้า “คนละครึ่งเฟส 4” เร็วขึ้น เปิดลงทะเบียน 14 ก.พ. 65 เริ่มใช้จ่าย 21 ก.พ.
โฆษกรัฐบาล เผย “นายกฯ” สั่งการเร่งมาตรการลดภาระประชาชน/กระตุ้นการบริโภคภายในประเทศ ก.คลัง ประชุมด่วนเดินหน้า “คนละครึ่งเฟส 4” เร็วขึ้น เปิดลงทะเบียน 14 ก.พ. 65 เริ่มใช้จ่าย 21 ก.พ. 65
วันที่ 15 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนทุกกลุ่มทุกสาขาอาชีพ สั่งเร่งบรรเทาผลกระทบค่าครองชีพของประชาชน จากสถานการณ์แพร่ระบาดโควิด-19 สายพันธุ์โอมิครอนที่ยังส่งผลกระทบกับภาพรวมเศรษฐกิจไทย มอบหมายกระทรวงการคลังเร่งรัดโครงการฯ ให้เร็วขึ้นจากเดิมที่ได้กําหนดระยะเวลาการออกมาตรการไว้ประมาณช่วงเดือน มีนาคม-เมษายน 2565 ความคืบหน้า โฆษกประจําสํานักนายกรัฐมนตรี ยังเผยถึงกระแสข่าวว่า จะให้ประชาชนกลุ่มเก่าที่เคยได้รับสิทธิกดยืนยันสิทธิ และให้ประชาชนกลุ่มใหม่จํานวน 5 ล้านคนลงทะเบียนเข้าร่วมจะมีการเปิดรับลงทะเบียนเข้าร่วมโครงการคนละครึ่ง ระยะที่ 4 ในวันที่ 16 มกราคม 2565 นี้ กระทรวงการคลังได้ออกมาชี้แจงแล้วว่า ไม่เป็นความจริง ขอให้ประชาชนอย่าหลงเชื่อ
ทั้งนี้ ความคืบหน้าโครงการคนละครึ่งเฟส 4 หลังจากที่ประชุมคณะรัฐมนตรีเมื่อวันที่ 21 ธันวาคม 2564 เห็นชอบโครงการคนละครึ่ง เฟส 4 เพื่อช่วยลดภาระค่าครองชีพและกระตุ้นกําลังซื้อประชาชน ล่าสุด กระทรวงการคลัง โดยสํานักงานเศรษฐกิจการคลัง หรือ สศค. ได้นําเสนอเรื่องดังกล่าว ให้แก่คณะกรรมการกลั่นกรองเงินกู้ สํานักงานสภาพัฒนาการเศรษฐกิจและสังคมแห่งชาติเรียบร้อยแล้ว แต่อยู่ระหว่างการพิจารณารายละเอียดการดําเนินโครงการ เช่น จํานวนสิทธิที่จะเข้าร่วมโครงการ วันแรกที่จะเปิดรับลงทะเบียนซึ่งเบื้องต้นจะสามารถเปิดลงทะเบียนวันที่ 14 ก.พ. 65 และเริ่มใช้จ่ายได้ในวันที่ 21 ก.พ. 65
โฆษกประจําสํานักนายกรัฐมนตรี กล่าวเพิ่มเติมว่า สําหรับเงื่อนไข และรายละเอียดว่าจะได้รับตัววงเงินสิทธิ์เท่าใดนั้น ต้องให้คณะกรรมการกลั่นกรองเคาะอนุมัติวงเงินก่อน จากนั้นก็จะจัดทําแนวทางแล้วนําเสนอให้คณะรัฐมนตรีพิจารณาอีกครั้งหนึ่ง แล้วจึงสามารถเปิดลงทะเบียนคนละครึ่งเฟส 4 ให้กับพี่น้องประชาชนได้ต่อไป ทั้งนี้ วงเงินที่จะนํามาใช้จ่ายในโครงการคนละครึ่ง เฟส 4 จะนํามาจาก พ.ร.ก.เงินกู้ฉุกเฉิน 5 แสนล้านบาท ที่ถูกจัดไว้เพื่อใช้ในการดูแลเศรษฐกิจที่ได้รับผลกระทบจากโควิด-19 และก่อนหน้านี้ โครงการคนละครึ่ง เฟส 3 ยังมียอดใช้จ่ายไม่เต็มจํานวน โดยเหลือวงเงินที่ส่งคืนรัฐอีกประมาณ 1 หมื่นล้านบาท
“ทั้งนี้ โครงการคนละครึ่งเฟส 4 นี้ ครอบคลุมกลุ่มคนที่มีแอปเป๋าตังค์และผู้ที่ประสงค์เข้าร่วมโครงการใหม่ รวมทั้งโครงการอื่นที่ดูแลกลุ่มผู้มีบัตรสวัสดิการแห่งรัฐ และกลุ่มผู้ที่ต้องการความช่วยเหลือเป็นพิเศษควบคู่ไปพร้อมกัน โดยจะมีส่วนในการลดภาระของประชาชน ช่วยกระตุ้นให้เกิดการบริโภคภายในประเทศเพิ่มขึ้น ส่งผลต่อการเติบโตทางเศรษฐกิจ” โฆษกประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-สป. จัดกิจกรรมปฏิบัติธรรมและบำเพ็ญสาธารณประโยชน์เทิดทูนสถาบันพระมหากษัตริย์ เฉลิมพระชนมพรรษา “พระบรมราชชนนีพันปีหลวง”
วันจันทร์ที่ 22 สิงหาคม 2565
สป. จัดกิจกรรมปฏิบัติธรรมและบําเพ็ญสาธารณประโยชน์เทิดทูนสถาบันพระมหากษัตริย์ เฉลิมพระชนมพรรษา “พระบรมราชชนนีพันปีหลวง”
เช้าวันนี้ (22 สิงหาคม 2565 เวลา 10.00 น.) พลเอก จิรวิทย์ เดชจรัสศรี เจ้ากรมเสมียนตรา ผู้แทนปลัดกระทรวงกลาโหม เป็นประธานในการจัดกิจกรรมปฏิบัติธรรมและบําเพ็ญสาธารณประโยชน์เทิดทูนสถาบันพระมหากษัตริย์
ถวายเป็นพระราชกุศลแด่ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา ณ วัดนาคปรก เขตภาษีเจริญ กรุงเทพฯ
โดยมีผู้เข้าร่วมปฏิบัติธรรมจํานวน 85 นาย ประกอบด้วย ข้าราชการ ลูกจ้าง พนักงานราชการสังกัดสํานักงานปลัดกระทรวงกลาโหมและครอบครัว และพนักงานองค์การทหารผ่านศึก มีกําหนดระยะเวลา 5 วัน ตั้งแต่วันที่ 22-26 สิงหาคม 2565 ทั้งนี้ เพื่อถวายเป็นพระราชกุศลซึ่งเป็นการเทิดทูนและแสดงพลังแห่งความจงรักภักดีต่อสถาบันพระมหากษัตริย์ รวมทั้งเพื่อให้ผู้ปฏิบัติธรรมสามารถนําหลักธรรมคําสอนทางพระพุทธศาสนา และคําแนะนําในการปฏิบัติธรรมของพระวิปัสสนาจารย์มาประยุกต์ใช้ในการปฏิบัติงานและในการดําเนินชีวิตประจําวันได้อย่างเหมาะสม
รัฐบาลไทย-ข่าวทำเนียบรัฐบาล-กระทรวงยุติธรรม พร้อมเดินหน้า ผลักดันนิคมอุตสาหกรรมราชทัณฑ์
วันพฤหัสบดีที่ 28 ตุลาคม 2564
กระทรวงยุติธรรม พร้อมเดินหน้า ผลักดันนิคมอุตสาหกรรมราชทัณฑ์
กระทรวงยุติธรรม พร้อมเดินหน้า ผลักดันนิคมอุตสาหกรรมราชทัณฑ์
ภายหลังจากที่คณะรัฐมนตรีได้มีมติ เมื่อวันที่ ๑๙ ตุลาคม ๒๕๖๔ รับทราบผลการศึกษาแนวทางการจัดตั้งนิคมอุตสาหกรรรมราชทัณฑ์ โดยให้กระทรวงยุติธรรม และหน่วยงานที่เกี่ยวข้อง รับดําเนินการต่อไปนั้น ในวันพฤหัสบดีที่ ๒๘ ตุลาคม ๒๕๖๔ เวลา ๐๙.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการส่งเสริมการจัดตั้งนิคมอุตสาหกรรมราชทัณฑ์ ครั้งที่ ๑/๒๕๖๔ เพื่อพิจารณาแนวทางการขับเคลื่อนนิคมอุตสาหกรรมราชทัณฑ์อย่างเป็นรูปธรรม ตลอดจนแนวทางการบริหารจัดการผู้พ้นโทษหรือผู้ต้องขังที่ได้รับการพักโทษเข้าทํางานในนิคมอุตสาหกรรมราชทัณฑ์ ร่วมกับภาคีเครือข่ายผู้ร่วมขับเคลื่อนสู่การปฏิบัติ ได้แก่ นิคมอุตสาหกรรมแห่งประเทศไทย โดยผู้ว่าการนิคมอุตสาหกรรมแห่งประเทศไทย (กนอ.) (ดร.วีริศ อัมระปาล) กรมคุมประพฤติ กรมราชทัณฑ์ และผู้อํานวยการกองยุทธศาสตร์และแผนงาน สํานักงานปลัดกระทรวงยุติธรรม นายเอกชัย แย้มสาหร่าย คณะที่ปรึกษารัฐมนตรีว่าการกระทรวงยุติธรรม เข้าร่วมประชุม โดย นางสาวนันทรัศมิ์ เทพดลไชย รองอธิบดีกรมคุมประพฤติ ปฏิบัติหน้าที่ผู้อํานวยการสํานักงานส่งเสริมสัมมาชีพและผลิตภัณฑ์เพื่อการพัฒนาพฤตินิสัย (สมภพ.) ทําหน้าที่กรรมการและเลขานุการ ด้วยวิธีประชุมทางไกล (Video Conference) ผ่านโปรแกรม Cisco Webex Meeting ณ ห้องประชุมกระทรวงยุติธรรม ๑๐-๐๑ อาคารที่ทําการกระทรวงยุติธรรม
ทั้งนี้ ประธานคณะกรรมการฯ ได้มีข้อสั่งการ ให้ กนอ. ดําเนินการคัดเลือกผู้ประกอบการ/โรงงาน ที่มีความเหมาะสม เพื่อเข้าร่วมโครงการฯ รวมทั้งออกแบบสํารวจ (survey) ความต้องการของผู้ประกอบการ/โรงงาน ในสังกัด และจัดทํากรอบระยะเวลา (timeline) การจัดตั้งนิคมอุตสาหกรรมราชทัณฑ์ กรมราชทัณฑ์ ดําเนินการเตรียมความพร้อมผู้ต้องขัง ตลอดจนกําหนดพื้นที่นําร่อง กรมคุมประพฤติ เตรียมความพร้อมด้านอุปกรณ์ EM และบุคลากรเพื่อให้บริการในพื้นที่นิคมอุตสาหกรรมราชทัณฑ์ และให้ สมภพ. เป็นตัวกลางเชื่อมโยงระหว่างหน่วยงานต่าง ๆ เพื่อขับเคลื่อนสู่การปฏิบัติจริง เช่น การจัดทําระบบฐานข้อมูลสําหรับผู้ต้องขังที่สมัครใจเข้าทํางานในนิคมฯ ดูแลเรื่องค่าตอบแทนจากการทํางานให้อยู่ในอัตราที่เหมาะสมกับความสามารถ ตลอดจนกําหนดแนวทางการจัดหาที่พักสําหรับผู้พ้นโทษที่เข้าร่วมทํางานในนิคมอุตสาหกรรมราชทัณฑ์ให้มีความเหมาะสม
ผลการประชุมครั้งนี้ จะนําไปสู่การขับเคลื่อนนโยบายของรัฐมนตรีว่าการกระทรวงยุติธรรม (นายสมศักดิ์ เทพสุทิน) สู่การปฏิบัติอย่างเป็นรูปธรรม โดยการผนึกกําลังระหว่างภาคีเครือข่ายหน่วยงานภาครัฐ และภาคเอกชนที่เกี่ยวข้อง เพื่อสร้างประโยชน์สูงสุดจากแรงงานผู้อยู่ในระบบพัฒนาพฤตินิสัย ได้แก่ ผู้ต้องขัง และผู้ถูกคุมประพฤติ โดยคณะกรรมการฯ จะทําหน้าที่ควบคุม และกํากับดูแล ให้ผู้ประกอบการที่เข้าร่วมโครงการมีแรงงานคุณภาพเข้าทํางานอย่างต่อเนื่อง แรงงานได้รับค่าตอบแทนที่เป็นธรรม และเพิ่มโอกาสในการมีอาชีพรายได้อย่างยั่งยืนหลังพ้นโทษ ซึ่งจะเป็นการลดโอกาสที่ผู้พ้นโทษจะกลับไปกระทําความผิดซ้ําอีกด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเร่งกระตุ้นประชาชนฉีดวัคซีนเพิ่มมากขึ้นตามเป้า100 ล้านโดสที่วางไว้
วันศุกร์ที่ 19 พฤศจิกายน 2564
โฆษกรัฐบาลเผย รัฐบาลเร่งกระตุ้นประชาชนฉีดวัคซีนเพิ่มมากขึ้นตามเป้า100 ล้านโดสที่วางไว้
โฆษกรัฐบาลเผย รัฐบาลเร่งกระตุ้นประชาชนฉีดวัคซีนเพิ่มมากขึ้นตามเป้า100 ล้านโดสที่วางไว้ “นายก”สั่งการทุกฝ่ายทําความเข้าใจกับประชาชนให้มาฉีดวัคซีนหวังให้ธุรกิจเดินหน้า คนไทยใช้ชีวิตตามปกติได้มากที่สุด
วันนี้ 19 พฤศจิกายน 2564 นายธนกร วังบุญคงชนะโฆษกประจําสํานักนายกรัฐมนตรี เผยว่า พลเอกประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหม เชิญชวนคนไทยที่ยังไม่ได้ฉีดวัคซีนโควิด-19 โดยเฉพาะอย่างยิ่งในผู้สูงอายุ ผู้ป่วยเรื้อรังและอย่างน้อยต้องมีการแสดงผลการฉีดวัคซีนอย่างน้อย 1 โดส  เป็นผลดีในการออกไปทํากิจกรรมต่างๆ เพื่อจะให้เกิดความปลอดภัยแก่ตนเองต่อส่วนรวม  ยิ่งฉีดวัคซีนมากขึ้นคนไทยจะมีปลอดภัยจากโรคและประเทศไทยจะมีความมั่นคงด้านสาธารณสุขมากยิ่งขึ้นเท่านั้น
โฆษกประจําสํานักนายกฯ กล่าวว่า รัฐบาลโดยกระทรวงสาธารณสุข (สธ.) และภาคีทุกภาคส่วนเข้ามาร่วมช่วยเหลือได้มีมาตรการเร่งรัดการฉีดวัคซีน  อาทิ
1) สธ. จัดกิจกรรมสัปดาห์แห่งการฉีดวัคซีนวันที่ 27 พ.ย. – 5 ธ.ค. 64 และจัดทีม ฉีดวัคซีนเชิงรุกผู้สูงอายุผู้ป่วยติดเตียงและขยายให้กลุ่มแรงงานต่างด้าว
2) กระทรวงการอุดมศึกษาฯ มหาวิทยาลัย โรงเรียนแพทย์ ต้องสื่อสารทําความเข้าใจข้อมูลด้านฉีดวัคซีนให้ประชาชนรับทราบ
3) ผู้ว่าราชการจังหวัด บริหารจัดการกลุ่มเป้าหมายที่ยังไม่ได้ฉีดวัคซีนเชิงรุกให้มาฉีดวัคซีน สร้างแรงจูงใจประชาชนฉีดวัคซีนในระดับพื้นที่ เช่น มอบของรางวัลและของแจก  เป็นต้น
4) ภาคเอกชน ผู้ประกอบการ ยังร่วม จัดแคมเปญ์ มอบลดค่าบริการหรือแจกของที่ระลึก สําหรับผู้ใช้บริการที่แสดงผลการฉีดวัคซีน ด้วย สาเหตุส่วนหนึ่งจากยอดจํานวนผู้ได้รับการฉีดวัคซีนกลับเริ่มชะลอตัว มาจากกลุ่มที่รอวัคซีนทางเลือก และ กลุ่มที่ไม่ยอมฉีดวัคซีนจากเหตุผลส่วนตัวประมาณ 11 ล้านคน หรือ ร้อยละ 17   ของประชากที่มีสิทธิฉีดวัคซีน ซึ่งเป็นความเสี่ยงที่กระทรวงสาธารณสุขต้องเร่งจัดการ เพื่อไม่ให้เกิดการระบาดโควิด-19ระลอกใหม่ขึ้นอีก
นายธนกร กล่าวอีกว่า สําหรับ รายงานผู้ขอรับการฉีดวัคซีน ระหว่างวันที่ 28 กุมภาพันธ์ – 18 พฤศจิกายน 2564 สะสมทั้งหมด จํานวน 87,859,504โดส แบ่งเป็นเข็ม 1 จํานวน 46,315,444ราย เข็มที่ 2 จํานวน 38,581,559ราย
เข็มที่ 3 จํานวน 2,954,615 ราย โดยกลุ่มเป้าหมายที่ได้ฉืดวัคซีนแล้ว แบ่งเป็นประชาชนทั่วไป จํานวน 57.33 ล้านคน ผู้มีอายุ 60 ปีขึ้นไป จํานวน 14.38 ล้านคน ผู้มีโรคประจําตัว 9.17 ล้านคน บุคลากรทางการแพทย์ 4 ล้านคน เจ้าหน้าที่ด่านหน้า 2.81 ล้านคน และหญิงตั้งครรภ์ 0.16 ล้านคน อย่างไรก็ตามตนมั่นใจว่า ด้วยความร่วมมือของทุกภาคส่วน ไทยบรรลุเป้าหมายการฉีดวัคซีนกลุ่มเป้าหมายทั่วประเทศ  100 ล้านโดส ภายในสิ้นเดือน  จึงขอเชิญชวนประชาชนให้มาฉีดวัคซีนเพราะนายกรัฐมนตรียืนยันหลายครั้งว่า รัฐบาลและ ศบค. ไม่ต้องการออกมาตรการทางสังคมมากเกินไป เพราะหวังให้ ผู้ประกอบการธุรกิจ โรงงานผลิต กลับมาดําเนินการเต็มรูปแบบและอยากเห็นประขาชน คนไทย ใช้ชีวิตที่ผ่อนคลายและปลอดภัยให้ได้มากที่สุด ภายใต้สถานการณ์โควิด19  นี้ด้วย
..........
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​รัฐบาลเชิญชวนประชาชนดาวน์โหลดหนังสือ “แก้หนี้ครบ จบในเล่มเดียว” รวบรวม 17 บทความให้ความรู้ทางออกปัญหาหนี้สินและดูแลสุขภาพจิตในสถานการณ์โควิดระบาด
วันเสาร์ที่ 24 กรกฎาคม 2564
​รัฐบาลเชิญชวนประชาชนดาวน์โหลดหนังสือ “แก้หนี้ครบ จบในเล่มเดียว”  รวบรวม 17 บทความให้ความรู้ทางออกปัญหาหนี้สินและดูแลสุขภาพจิตในสถานการณ์โควิดระบาด
​รัฐบาลเชิญชวนประชาชนดาวน์โหลดหนังสือ “แก้หนี้ครบ จบในเล่มเดียว”  รวบรวม 17 บทความให้ความรู้ทางออกปัญหาหนี้สินและดูแลสุขภาพจิตในสถานการณ์โควิดระบาด
วันที่ 24 ก.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้นโยบายกับคณะกรรมการทั้งด้านเศรษฐกิจและสังคมหลายคณะเกี่ยวกับการให้ความสําคัญกับการแก้ไขหนี้สินครัวเรือนที่ครบวงจร โดยเฉพาะอย่างยิ่งในช่วงที่ประเทศไทยยังคงเผชิญกับการแพร่ระบาดของโรคโควิด-19 ที่ส่งผลให้แนวโน้มปัญหาหนี้สิน ปัญหาสุขภาพจิตมีสูงขึ้นนั้น หลายหน่วยงานได้ดําเนินโครงการเพื่อให้ความช่วยเหลือประชาชนโดยต่อเนื่อง ทั้งการออกมาตรการทางการเงิน การให้คําแนะนําปรึกษา
ล่าสุด ธนาคารแห่งประเทศไทย(ธปท.) หรือแบงก์ชาติ ได้ร่วมกับ ธปท. กรมสุขภาพจิต คณะแพทยศาสตร์ศิริราชพยาบาล มหาวิทยาลัยมหิดล กรมสอบสวนคดีพิเศษ มูลนิธิสุภา วงค์เสนา เพื่อการปฏิรูปสิทธิลูกหนี้ และมูลนิธิหอจดหมายเหตุพุทธทาส อินทปัญโญ ได้ออกหนังสือ "แก้หนี้ครบ จบในเล่มเดียว" ซึ่งเป็นการรวบรวมบทความความรู้ทั้งในเรื่องการแก้ไขหนี้สิน สิทธิ หน้าที่ ข้อมูลที่ลูกหนี้ควรรู้ และครอบคลุมวิธีการดูแลจิตใจ รวมถึงการสร้างพลังใจให้ลูกหนี้ได้ครบทุกมิติ ด้วยข้อเขียนที่ต่อการทําความเข้าใจ รัฐบาลจึงขอเชิญชวนประชาชนประชาชนดาวน์โหลดหนังสือมาศึกษา จากลิงค์ https://www.bot.or.th/Thai/ReportAndPublication/Publications/Documents/Fix_Debt.pdf หรือจากคิวอาร์โค้ดที่ ธปท. จัดทําขึ้น
“นายกรัฐมนตรีมีความห่วงใยต่อประเด็นหนี้สินของประชาชน เนื่องจากเป็นปัญหาที่นําไปสู่ปัญหาอื่นๆ ทั้งสุขภาพจิตและปัญหาทางสังคมอื่น จึงมีนโยบายมาโดยต่อเนื่องว่า การช่วยเหลือนั้นจะต้องดําเนินการอย่างครบวงจร ทั้งในส่วนการดําเนินการของหน่วยงานรัฐ สถาบันการเงิน และการให้ความรู้ประชาชน ซึ่งหนังสือแก้หนี้ครบ จบในเล่มเดียว นี้ นายกรัฐมนตรีก็ได้มอบหมายสํานักบริหารนโยบายของนายกรัฐมนตรี (สบนร.) ในการร่วมสมทบงบประมาณสนับสนุนและช่วยผลักดันให้หนังสือนี้ไปถึงมือประชาชนอย่างทั่วถึง” น.ส.ไตรศุลี กล่าว
...............................
รัฐบาลไทย-ข่าวทำเนียบรัฐบาล-ปลดล็อค กัญชา-กัญชง พืชเศรษฐกิจใหม่ของคนไทย
วันพฤหัสบดีที่ 9 มิถุนายน 2565
ปลดล็อค กัญชา-กัญชง พืชเศรษฐกิจใหม่ของคนไทย
วันพฤหัสบดีที่ 9 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
วันนี้(9มิ.ย.65) เป็นวันแรกที่ประกาศกระทรวงสาธารณสุข เรื่อง ระบุชื่อยาเสพติดให้โทษในประเภท 5 พ.ศ.2565 มีผลบังคับใช้ ทําให้ทุกส่วนของกัญชาและกัญชงไม่เป็นยาเสพติด ยกเว้นสารสกัดที่มีสาร THC เกินร้อยละ 0.2 โดยน้ําหนัก ดังนั้น ประชาชนสามารถปลูก เสพ จําหน่าย นําเข้า ส่งออก หรือมี กัญชา กัญชง ไว้ในครอบครองได้โดยไม่มีความผิดอีกต่อไป สําหรับผู้ที่ต้องการปลูกเพียงแค่จดแจ้งผ่านทางเว็บไซต์หรือแอปพลิเคชัน “ปลูกกัญ” เพื่อให้ประชาชนสามารถใช้ประโยชน์ทางเศรษฐกิจ สร้างรายได้จากพืชสมุนไพรของไทยเพิ่มมากขึ้น อย่างไรก็ตาม หากนําไปผลิตเป็นผลิตภัณฑ์ เช่น อาหาร ยา เครื่องสําอาง ยังคงต้องได้รับอนุญาตตามกฎหมายของผลิตภัณฑ์นั้น ๆ ผู้สนใจสอบถามเพิ่มเติมได้ที่ สายด่วน อย. 1556 กด 3
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ปลื้ม “คนละครึ่ง” มาตรการครองใจประชาชนที่สุดแห่งปี 64 เชิญชวนใช้สิทธิเฟส 3 วันนี้วันสุดท้าย
วันศุกร์ที่ 31 ธันวาคม 2564
โฆษกรัฐบาล เผย นายกฯ ปลื้ม “คนละครึ่ง” มาตรการครองใจประชาชนที่สุดแห่งปี 64  เชิญชวนใช้สิทธิเฟส 3 วันนี้วันสุดท้าย
โฆษกรัฐบาล เผย นายกฯ ปลื้ม “คนละครึ่ง” มาตรการครองใจประชาชนที่สุดแห่งปี 64  เชิญชวนใช้สิทธิเฟส 3 วันนี้วันสุดท้าย ย้ําหากใช้ไม่หมดทบสิทธิเฟส 4 ไม่ได้!
วันนี้(31ธันวาคม2564)นายธนกรวังบุญคงชนะโฆษกประจําสํานักนายกรัฐมนตรีเปิดเผยว่าพลเอกประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมพอใจมาตรการฟื้นฟูและกระตุ้นเศรษฐกิจของรัฐบาลโดยเฉพาะมาตรการคนละครึ่งที่ล่าสุดกรุงเทพโพลล์โดยมหาวิทยาลัยกรุงเทพเผยผลสํารวจความคิดเห็นประชาชนเรื่อง“ที่สุดแห่งปี2021”ได้ทําการสํารวจผลงานของรัฐบาลพบว่าโครงการ/มาตรการช่วยเหลือของรัฐบาลที่ชื่นชอบมากที่สุดแห่งปีคือโครงการคนละครึ่งเฟส3ร้อยละ49.6สะท้อนถึงการช่วยเหลือเยียวยาตรงกับความต้องการของพี่น้องประชาชนช่วยลดภาระค่าครองชีพประจําวันได้เห็นผล
โฆษกประจําสํานักนายกรัฐมนตรีกล่าวเพิ่มเติมว่าในส่วนของมาตรการใช้จ่ายลดค่าครองชีพจากการแพร่ระบาดของโควิด-19ของรัฐทั้ง4โครงการได้แก่โครงการคนละครึ่งเฟส3โครงการยิ่งใช้ยิ่งได้รวมทั้งเพิ่มกําลังซื้อในบัตรสวัสดิการแห่งรัฐและโครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษความคืบหน้า(ข้อมูลณวันที่29ธันวาคม2564)ผู้ใช้สิทธิสะสมรวม41.49ล้านคนยอดใช้จ่ายสะสมรวม251,403.8ล้านบาทแบ่งเป็น1)โครงการคนละครึ่งเฟส3มีผู้ใช้สิทธิสะสม26.34ล้านคนยอดใช้จ่ายสะสม221,109.8ล้านบาทแบ่งเป็นส่วนที่ประชาชนจ่ายสะสม112,482.5ล้านบาทและรัฐร่วมจ่ายสะสม108,627.3ล้านบาท2)โครงการยิ่งใช้ยิ่งได้มีผู้ใช้สิทธิสะสม91,952คนยอดใช้จ่ายส่วนประชาชนสะสม3,822.7ล้านบาทและยอดใช้จ่ายด้วยe-voucherสะสม330.8ล้านบาท3)โครงการเพิ่มกําลังซื้อให้แก่ผู้มีบัตรสวัสดิการแห่งรัฐมีผู้ใช้สิทธิสะสม13.55ล้านคนยอดใช้จ่ายสะสม23,967.1ล้านบาทและ4)โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษมีผู้ใช้สิทธิสะสม1.51ล้านคนยอดใช้จ่ายสะสม2,173.4ล้านบาทโดยในส่วนของผู้ประกอบการร้านอาหารและเครื่องดื่มในโครงการคนละครึ่งระยะที่3และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดมีจํานวนกว่า82,000ราย ขณะนี้โครงการคนละครึ่งเฟส3มีจํานวนผู้ใช้สิทธิครบ4,500บาทแล้วกว่า7.66ล้านรายในขณะที่การใช้สิทธิe-Voucherโครงการยิ่งใช้ยิ่งได้มีจํานวนกว่า312.2ล้านบาทและประชาชนสามารถใช้จ่ายในโครงการฯทั้ง2ได้ถึงวันนี้เป็นวันสุดท้าย(31ธันวาคม2564)ซึ่งหากพ้นกําหนดดังกล่าวจะไม่สามารถใช้สิทธิวงเงินที่เหลือได้อีก
“ที่ผ่านมาผลงานและนโยบายโครงการต่างๆเป็นที่ประจักษ์ทุกกระทรวงทุกหน่วยงานช่วยกันคิดและรับฟังข้อเสนอแนะที่จะเป็นประโยชน์ โดยยึดประชาชนเป็นศูนย์กลางดีใจที่ประชาชนตอบรับโครงการคนละครึ่งเป็นอย่างดีซึ่งล่าสุดครม.ได้เห็นชอบโครงการคนละครึ่งระยะที่4แล้วมอบของขวัญปีใหม่ให้คนไทยคาดการณ์ว่าจะเริ่มโครงการในเดือนมีนาคม2565ถึงเดือนเมษายน2565เป็นระยะเวลา2เดือนเพื่อเป็นการกระตุ้นเศรษฐกิจภายในประเทศรักษากําลังซื้อและทําให้เกิดการเติบโตทางเศรษฐกิจต่อไป”โฆษกประจําสํานักนายกรัฐมนตรีกล่าว
__________
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ”ปลื้มโครงการภูเก็ตแซนด์บ็อกซ์ เดินหน้าขับเคลื่อนเปิดพื้นที่พลิกโฉมประเทศไทยด้านท่องเที่ยว มั่นใจ 1 พ.ย. เปิด 5 จังหวัดรับต่างชาติหารายได้เข้าประเทศ
วันเสาร์ที่ 9 ตุลาคม 2564
โฆษกรัฐบาลเผย “นายกฯ”ปลื้มโครงการภูเก็ตแซนด์บ็อกซ์ เดินหน้าขับเคลื่อนเปิดพื้นที่พลิกโฉมประเทศไทยด้านท่องเที่ยว  มั่นใจ 1 พ.ย. เปิด 5 จังหวัดรับต่างชาติหารายได้เข้าประเทศ
โฆษกรัฐบาลเผย “นายกฯ”ปลื้มโครงการภูเก็ตแซนด์บ็อกซ์ เดินหน้าขับเคลื่อนเปิดพื้นที่พลิกโฉมประเทศไทยด้านท่องเที่ยว  มั่นใจ 1 พ.ย. เปิด 5 จังหวัดรับต่างชาติหารายได้เข้าประเทศ
วันที่ 9 ตุลาคม 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลสําเร็จจาก โครงการภูเก็ตแซนด์บ็อกซ์ (Phuket Sandbox) ที่ 3 เดือนที่เปิดมาสร้างมูลค่าหมุนเวียนทางเศรษฐกิจกว่า 2,330 ล้านบาทแล้ว (ณ วันที่ 27 กันยายน 2564) โดยปัจจุบันมีจํานวนนักท่องเที่ยวสะสมถึงวันที่ 7 ตุลาคม 2564 จํานวน 43,026 คน ในขณะที่จํานวนการจองที่พัก SHA+ Phuket Sandbox สําหรับการเข้าพักระหว่างเดือนกรกฎาคม 2564 ถึงเดือนกุมภาพันธ์ 2565 อยู่ที่ 779,502 คืน โดยนักท่องเที่ยว 5 อันดับแรกมาจากอเมริกา อิสราเอล อังกฤษ เยอรมนี และฝรั่งเศส ส่วนโครงการสมุยพลัส (Samui Plus) และโครงการส่วนขยายของภูเก็ตแซนด์บ็อกซ์ 7+7 (Phuket Extension) มีจํานวนนักท่องเที่ยวสะสม ทั้งสิ้น 1,069 คน ทั้งนี้ รัฐบาลได้เดินหน้าเปิดอีก 5 พื้นที่ท่องเที่ยวเพื่อต้อนรับนักท่องเที่ยวต่างชาติ ในวันที่ 1 พฤศจิกายน 2564 ได้แก่ กรุงเทพฯ จังหวัดเชียงใหม่ (อ.เมือง อ.แม่ริม อ.แม่แตง อ.ดอยเต่า) จังหวัดประจวบคีรีขันธ์ (อ.หัวหิน) จังหวัดเพชรบุรี (อ.ชะอํา) และจังหวัดชลบุรี (เมืองพัทยา อ.บางละมุง อ.สัตหีบ) แต่ต้องอยู่ภายใต้เงื่อนไขคือ ในระหว่างทางก่อนถึงวันที่ 1 พฤศจิกายนนี้ จังหวัดที่กําหนดไว้จะต้องไม่พบการติดเชื้อโควิดใหม่ ที่เป็นคลัสเตอร์ขนาดใหญ่และมีความรุนแรงจนสร้างความกังวลสูงอีกรอบ โดยเฉพาะกรุงเทพฯ เพราะแม้นักท่องเที่ยวต่างชาติ จะนิยมเดินทางไปเที่ยวตามแหล่งท่องเที่ยวทะเลหรือภูเขาของประเทศไทย แต่ไม่ว่าอย่างไรก็ต้องเดินทางมาเที่ยวกรุงเทพฯ ก่อนอย่างน้อยหนึ่งรอบอยู่แล้ว
โฆษกประจําสํานักนายกรัฐมนตรี กล่าวว่า รัฐบาลได้คาดการณ์เป้าหมายรายได้รวมการท่องเที่ยวในปี 2565 อยู่ที่ 1.5 ล้านล้านบาท แบ่งเป็นนักท่องเที่ยวต่างชาติที่เดินทางเข้ามาท่องเที่ยวในประเทศไทย จํานวน 15 ล้านคน สร้างรายได้ประมาณ 6 แสนล้านบาท ส่วนตลาดไทยเที่ยวไทย เกิดการเดินทาง 160 ล้านคน-ครั้ง สร้างรายได้ประมาณ 8 แสนล้านบาท ซึ่งหากประเมินในแง่รายได้ของตลาดรวมจะคิดเป็น 50% ของปีปกติก่อนเกิดการระบาดโควิด-19 หรือปี 2562 ที่มีรายได้จากการท่องเที่ยวรวมอยู่ที่ 3.4 ล้านล้านบาท ทั้งนี้ การเข้ามาของต่างชาติจะมากหรือน้อยก็ขึ้นอยู่กับคนไทยด้วย ที่จะพร้อมต้อนรับนักท่องเที่ยวต่างชาติมากน้อยแค่ไหน ทุกคนที่มาได้รับวัคซีนครบโดสแล้ว และมีการตรวจหาเชื้อโควิดก่อนเข้ามาแล้ว รวมถึงหากประเมินจากการเปิดภูเก็ตแซนด์บ็อกซ์ จากจํานวนต่างชาติที่เข้ามา ไม่พบว่ามีการติดเชื้อโควิดที่แพร่ระหว่างต่างชาติกับคนไทยเลย ขอให้มั่นใจและร่วมเดินหน้าพลิกโฉมการท่องเที่ยวไทย สู่การกระจายรายได้สู่ชุมชน และรักษาการจ้างงาน ใช้โอกาสนี้ฟื้นฟูเศรษฐกิจของประเทศจากสถานการณ์โควิด-19 ไป ด้วยกัน
รัฐบาลไทย-ข่าวทำเนียบรัฐบาล- โฆษกรัฐบาลเผย "นายกฯ" ปลื้มดัชนีความเชื่อมั่นผู้บริโภคเพิ่มสูงติดต่อกัน 4 เดือน
วันศุกร์ที่ 10 ธันวาคม 2564
โฆษกรัฐบาลเผย "นายกฯ" ปลื้มดัชนีความเชื่อมั่นผู้บริโภคเพิ่มสูงติดต่อกัน 4 เดือน
โฆษกรัฐบาลเผย "นายกฯ" ปลื้มดัชนีความเชื่อมั่นผู้บริโภคเพิ่มสูงติดต่อกัน 4 เดือน  เน้นย้ํากระตุ้นเศรษฐกิจปลายปีสร้างความเชื่อมั่นเพิ่ม
วันนี้ 10 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานดัชนีความเชื่อมั่นผู้บริโภคประจําเดือนพฤศจิกายน 2564 โดยสํานักงานนโยบายและยุทธศาสตร์การค้า (สนค.) พอใจตัวเลขดัชนีความเชื่อมั่นผู้บริโภคโดยรวมประจําเดือน พฤศจิกายน 2564 ที่ปรับตัวสูงขึ้น ปรับตัวขึ้นมาอยู่ที่ 45.2 จากเดิมที่ 43.4  ในเดือนตุลาคม เป็นการปรับเพิ่มขึ้นอย่างเนื่อง 4 เดือนติดต่อกัน ขณะที่ศูนย์พยากรณ์เศรษฐกิจและธุรกิจ มหาวิทยาลัยหอการค้าไทย ก็รายงานผลการสํารวจความเชื่อมั่นเกี่ยวกับเศรษฐกิจไทยเดือนพฤศจิกายน 2564 โดยดัชนีความเชื่อมั่นของผู้บริโภค (Consumer Confidence Index: CCI) ปรับตัวดีขึ้นจากระดับ 43.9 ในเดือน ต.ค. เป็น 44.9 ในเดือน พ.ย. 2564 นับว่าความเชื่อมั่นปรับตัวดีขึ้นต่อเนื่องเป็นเดือนที่ 3 และอยู่ในระดับสูงสุดในรอบ 7เดือนหลังจากการเปิดประเทศ
โฆษกประจําสํานักนายกรัฐมนตรี  กล่าวต่อว่า ปัจจัยสําคัญที่ส่งผลต่อความเชื่อมั่นผู้บริโภค ได้แก่ปัจจัย เรื่องภัยพิบัติ/โรคระบาด ส่งผลต่อความเชื่อมั่นผู้บริโภคมากที่สุด คิดเป็น ร้อยละ 34.33 รองลงมาคือ ปัจจัยด้านเศรษฐกิจไทย คิดเป็นร้อยละ 28.79 ปัจจัยด้านมาตรการของภาครัฐ คิดเป็นร้อยละ 15.41 ปัจจัยด้านการเมือง คิดเป็นร้อยละ 7.07 ปัจจัยด้านเศรษฐกิจโลก คิดเป็นร้อยละ 5.22 ปัจจัยด้าน สังคม/ความมั่นคง คิดเป็นร้อยละ 3.79และปัจจัยด้านราคาสินค้าเกษตร คิดเป็นร้อยละ 5.38 ตามลําดับ
“สถานการณ์การแพร่ระบาดของไวรัส Covid –19 ที่ปรับตัวดีขึ้นอย่าง ต่อเนื่อง การเปิดประเทศรับนักท่องเที่ยวต่างชาติ ประชาชนคลายความกังวลเกี่ยวกับการแพร่ระบาดของไวรัส Covid–19 และท่องเที่ยวภายในประเทศมากขึ้น ส่งผลให้ภาคการท่องเที่ยวเริ่มกลับมาดําเนินการได้ในช่วงปลายปีนี้ ประกอบกับการผ่อนคลายมาตรการของรัฐบาล อาทิ ผ่อนคลายมาตรการล็อกดาวน์ การลด/ยุติเวลาเคอร์ฟิว การประกาศเปิดประเทศ ทําให้ภาคเอกชนสามารถกลับมาดําเนินธุรกิจได้เพิ่มมากขึ้น รวมทั้งเศรษฐกิจภายในประเทศที่ฟื้นตัวตามการส่งออกที่ขยายตัวต่อเนื่อง ส่งผลให้ความเชื่อมั่นภาวะเศรษฐกิจของผู้บริโภคปรับตัวดีขึ้นอย่างต่อเนื่อง ประกอบกับการตรึงราคาน้ํามันดีเซลไม่เกิน 30 บาทต่อลิตร ที่ครม.ได้มีมติเห็นชอบ ให้สํานักงานกองทุนน้ํามันเชื้อเพลิงตรึงราคาน้ํามันดีเซลไว้ เพื่อรักษาเสถียรภาพน้ํามันดีเซล ก็ส่งผลเชิงบวกต่อความเชื่อมั่นของผู้บริโภค  ทําให้การจับจ่ายใช้สอยของคนไทยในการบริโภคและการท่องเที่ยวเพิ่มขึ้น และคาดว่า โครงการ/แผนงานที่แต่ละกระทรวงจัดเตรียมเพื่อ มอบเป็นของขวัญปีใหม่แก่พี่น้องคนไทย ตามข้อสั่งการของนายกรัฐมตรี จะยิ่งช่วยเสริมบรรยากาศเศรษฐกิจ กระตุ้นการใช้จ่ายในช่วงปลายปีนี้ด้วย” นายธนกร กล่าว
รัฐบาลไทย-ข่าวทำเนียบรัฐบาล-ปลัด สธ.รับรางวัลกิตติมศักดิ์ “ผู้บริหารหน่วยงานรัฐดีเด่น” จากการดูแลปัญหาโควิด 19 ในไทย
วันศุกร์ที่ 6 พฤษภาคม 2565
ปลัด สธ.รับรางวัลกิตติมศักดิ์ “ผู้บริหารหน่วยงานรัฐดีเด่น” จากการดูแลปัญหาโควิด 19 ในไทย
ปลัดกระทรวงสาธารณสุข รับรางวัลกิตติมศักดิ์ “ผู้บริหารหน่วยงานรัฐดีเด่น” จากการดูแลปัญหาโควิด 19 ในประเทศไทย ในเวที SIAMRATH ONLINE AWARD 2022 ในโอกาสสยามรัฐออนไลน์ก่อตั้งครบรอบ 20 ปี เผยเป็นรางวัลของคนสาธารณสุขที่ร่วมกันทํางานควบคุมดูแลป้องกันโรคโควิด
ปลัดกระทรวงสาธารณสุข รับรางวัลกิตติมศักดิ์ “ผู้บริหารหน่วยงานรัฐดีเด่น” จากการดูแลปัญหาโควิด 19 ในประเทศไทย ในเวที SIAMRATH ONLINE AWARD 2022 ในโอกาสสยามรัฐออนไลน์ก่อตั้งครบรอบ 20 ปี เผยเป็นรางวัลของคนสาธารณสุขที่ร่วมกันทํางานควบคุมดูแลป้องกันโรคโควิด 19 อย่างหนักมาตลอด 2 ปี
วันนี้ (6 พฤษภาคม 2565) นายแพทย์เกียรติภูมิ วงศ์รจิต ปลัดกระทรวงสาธารณสุข รับรางวัลกิตติมศักดิ์ “ผู้บริหารหน่วยงานรัฐดีเด่น” จากผลงานที่เป็นที่ประจักษ์แก่สังคมในการดูแลปัญหาโควิด 19 ในประเทศไทยในเวที SIAMRATH ONLINE AWARD 2022 จัดโดยบริษัท สยามรัฐ จํากัด เนื่องในโอกาสสยามรัฐออนไลน์ก่อตั้งครบรอบ 20 ปี ซึ่งมีการมอบรางวัลให้กับบุคคลทุกแขนง ทั้งด้านการเมือง บันเทิง ภาครัฐ เอกชน ศิลปิน และดารานักแสดงทุกสาขา ดําเนินการคัดเลือกโดยกองบรรณาธิการสยามรัฐ คณะกรรมการผู้ทรงเกียรติ และคะแนนจากภาคประชาชนผ่านช่องทางออนไลน์ ทั้งเฟซบุ๊ก Siamrathonline, ไลน์ @Siamrath และ Tiktok Siamrathonline
นพ.เกียรติภูมิกล่าวว่า ขอแสดงความยินดีกับบริษัท สยามรัฐ จํากัด ที่สร้างสรรค์สื่อคุณภาพสังคมมาอย่างต่อเนื่องและยาวนาน และขอบคุณที่เห็นความสําคัญของบุคลากรทางการแพทย์และระบบสาธารณสุขไทยในการดําเนินงานควบคุมโรคโควิด 19 ซึ่งมีการแพร่ระบาดไปทั่วโลก ส่งผลให้มีผู้ติดเชื้อและเสียชีวิตจํานวนมาก จนขณะนี้สามารถควบคุมสถานการณ์ให้อยู่ในระดับทรงตัวและมีแนวโน้มลดลง ซึ่งเป็นผลมาจากการทํางานอย่างหนักของบุคลากรทางการแพทย์และสาธารณสุขด่านหน้า รวมถึงเจ้าหน้าที่ที่เกี่ยวข้องต่างๆ ในการควบคุมกํากับดูแลมาตรการมาตลอด 2 ปี ไม่มีหยุดพัก ทั้งการคัดกรอง การควบคุมโรค การดูแลรักษาผู้ติดเชื้อ และการระดมฉีดวัคซีนให้แก่ประชาชนทุกกลุ่มวัยให้ได้มากและเร็วที่สุด เพื่อสร้างภุมิคุ้มกัน ลดการป่วยหนักและเสียชีวิต ดังนั้น การพิจารณามอบรางวัลให้ตนในฐานะผู้บริหารหน่วยงานรัฐดีเด่น จึงถือว่ารางวัลนี้เป็นรางวัลของคนสาธารณสุขทั้งภาครัฐและเอกชนที่ร่วมมือกันดูแลคนไทยทุกคน ให้ก้าวข้ามโควิด 19 ไปสู่ภาวะปกติสุขอีกครั้ง
****************************************** 6 พฤษภาคม 2565
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการดูแลกลุ่ม 608 อย่างใกล้ชิด แจง ศบค. ยังไม่มีการอนุมัติการจัดหายาแอนติบอดี้ออกฤทธิ์ยาว หรือ LAAB สำหรับกลุ่มเสี่ยงสูงที่มีภูมิคุ้มกันต่ำ
วันจันทร์ที่ 11 เมษายน 2565
โฆษกรัฐบาลเผย นายกฯ สั่งการดูแลกลุ่ม 608 อย่างใกล้ชิด แจง ศบค. ยังไม่มีการอนุมัติการจัดหายาแอนติบอดี้ออกฤทธิ์ยาว หรือ LAAB สําหรับกลุ่มเสี่ยงสูงที่มีภูมิคุ้มกันต่ํา
โฆษกรัฐบาลเผย นายกฯ สั่งการดูแลกลุ่ม 608 อย่างใกล้ชิด แจง ศบค. ยังไม่มีการอนุมัติการจัดหายาแอนติบอดี้ออกฤทธิ์ยาว หรือ LAAB สําหรับกลุ่มเสี่ยงสูงที่มีภูมิคุ้มกันต่ํา ย้ํา รอผลการศึกษาความคุ้มค่า-ผลที่จะเกิดขึ้นจาก สธ. ก่อน
วันที่ 11 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงการประชุมศูนย์ปฏิบัติการศูนย์บริหารสถานการณ์โควิด-19 (ศปก.ศบค.) เมื่อช่วงเช้าที่ผ่านมา ที่ปรึกษากระทรวงสาธารณสุข ได้ชี้แจงผลการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) เมื่อวันที่ 8 เม.ย. 2565 ที่ปรากฏความเข้าใจที่คลาดเคลื่อน ในเรื่องแผนการจัดหา Long-acting antibody (LAAB) ใน 2 ประเด็น โดยชี้แจงว่า 1) LAAB ไม่ได้ใช้ทดแทนวัคซีน แต่จะใช้เสริมให้กับกลุ่มที่ภูมิต่ํา หรือภูมิไม่ขึ้น หลังฉีดวัคซีน โดยวัคซีนยังคงเป็นตัวหลักในการควบคุมโรคในปัจจุบัน 2) การจัดหา LAAB ยังต้องรอผลการศึกษาความคุ้มค่าและผลที่จะเกิดขึ้นตามมาจากกระทรวงสาธารณสุขก่อน จึงจะมีการประชุมเพื่อพิจารณาดําเนินการต่อไป
นายธนกร กล่าวอีกว่าที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยเรื่องการเสียชีวิตในกลุ่ม 608 โดยได้มีข้อสั่งการให้กระทรวงสาธารณสุขดูแลกลุ่ม 608 อย่างใกล้ชิด พร้อมกับขอให้กระทรวงมหาดไทยติดตามและดูแลการปฏิบัติตามหนังสือสั่งการของปลัดกระทรวงสาธารณสุข ที่ให้โรงพยาบาลพิจารณาปรับแนวทางการดูแลกลุ่ม 608 เพราะการเข้าระบบ HI หรือ เจอ แจก จบ อาจมีความเสี่ยงสูงสําหรับกลุ่มนี้
“ยืนยันว่าที่ประชุม ศบค. ยังไม่มีการอนุมัติหรือเห็นชอบการจัดหายาแอนติบอดีออกฤทธิ์ยาว หรือ LAAB สําหรับกลุ่มเสี่ยงสูงที่มีภูมิคุ้มกันต่ํา ซึ่งนายกรัฐมนตรีในฐานะผู้อํานวยการ ศบค. ขอให้กระทรวงสาธารณสุข กลับไปศึกษาและจัดทํารายละเอียดให้รอบด้าน ก่อนนํากลับมาเสนอที่ประชุม ศบค. อีกครั้ง ทั้งนี้ นายกรัฐมนตรีมีความห่วงใยเรื่องการเสียชีวิตในกลุ่ม 608 เน้นย้ําขอความร่วมมือทุกภาคส่วนให้ร่วมกันประชาสัมพันธ์ โดยเฉพาะบุคคลในครอบครัว ให้พากลุ่มเสี่ยงเข้ารับวัคซีนโดยเร็วที่สุด เพื่อลดความสูญเสียที่อาจเกิดขึ้น เพราะวัคซีนเท่านั้นที่จะช่วยลดการเสียชีวิตได้มากที่สุด” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-รมต.อนุชา ยืนยันรัฐบาลและสำนักงานสลากฯ มีความตั้งใจแก้ไขปัญหาสลากแพงอย่างจริงจัง
วันพฤหัสบดีที่ 11 พฤศจิกายน 2564
รมต.อนุชา ยืนยันรัฐบาลและสํานักงานสลากฯ มีความตั้งใจแก้ไขปัญหาสลากแพงอย่างจริงจัง
รมต.อนุชา ยืนยันรัฐบาลและสํานักงานสลากฯ มีความตั้งใจแก้ไขปัญหาสลากแพงอย่างจริงจัง
วันนี้ (11 พฤศจิกายน 2564) นายอนุชา นาคาศัย รัฐมนตรีประจําสํานักนายกรัฐมนตรี พร้อมด้วยนายเสกสกล อัตถาวงศ์ ผู้ช่วยรัฐมนตรีประจํานายกรัฐมนตรี พันโท หนุน ศันสนาคม ผู้อํานวยการสํานักงานสลากกินแบ่งรัฐบาล นายลวรณ แสงสนิท ประธานสํานักงานสลากกินแบ่งรัฐบาล หารือร่วมกับเครือข่ายผู้ค้าลอตเตอรี่รายย่อยจังหวัดเลย ในการแก้ไขปัญหาสลากกินแบ่งรัฐบาลแพงเกินราคา ที่เกิดจากมีผู้ซื้อและผู้ขายลอตเตอรี่เป็นจํานวนมาก ส่งผลให้ราคาแพงเกินกว่าที่รัฐบาลกําหนดให้ราคาขายไว้ไม่เกิน 80 บาทแต่ราคาก่อนถึงผู้ขายปัจจุบันราคาใบละ 95 บาท เลขชุด 4 ใบใบละ 150 บาท
โดยที่ประชุมได้ข้อสรุปร่วมกันที่จะตั้องคณะอนุกรรมการขึ้นมาพิจารณาเรื่องนี้ให้นําไปสู่การแก้ไขปัญหาลอตเตอรี่แพงให้เกิดเป็นรูปธรรม ขณะเดียวกันในวันพรุ่งนี้ผู้ค้าลอตเตอรี่จะได้หารือร่วมกับนายเสกสกล เพื่อพูดคุยในรายละเอียดของการตั้งอนุกรรมการฯ
รัฐมนตรีประจําสํานักนายกรัฐมนตรีกล่าวว่า ในเบื้องต้นจะต้องหาวิธีช่วยลดต้นทุนให้กับประชาชนและผู้ค้าลอตเตอรี่ ซึ่งเรื่องนี้สํานักงานสลากฯ ได้มีแนวคิดที่จะแก้ไขปัญหาอย่างจริงจัง ไม่ใช่แก้ไขปัญหาเป็นครั้งคราว พร้อมกล่าวยืนยันว่า รัฐบาล และสํานักงานกินแบ่งรัฐบาลมีความตั้งใจที่จะทําเรื่องนี้ให้เป็นรูปธรรม ให้เกิดความมั่นคงในการขายสลากและทําให้ชีวิตความเป็นอยู่ของผู้ค้า รวมถึงคนซื้อได้รับความเป็นธรรมมากที่สุด พร้อมกับย้ําเตือนผู้ค้าอย่าหลงเชื่อบุคคลแอบอ้างว่าส่วนราชการจัดสรรสลากกินแบ่งได้ในราคาที่ต่ํากว่าสํานักงานสลากกินแบ่งกําหนดไว้ เพื่อป้องกันไม่ให้ถูกหลอกและเกิดการสูญเสียเงินตามมา
-------------------------
รัฐบาลไทย-ข่าวทำเนียบรัฐบาล-พม. เปิดตัว โครงการดนตรี ความรัก และครอบครัว My Music My Love & My Family พร้อมดึงอาจารย์ เทวัญ สอนเด็กเล่นแซกโซโฟน สานสัมพันธ์ครอบครัวในสถานการณ์โควิด-19
วันอังคารที่ 22 มิถุนายน 2564
พม. เปิดตัว โครงการดนตรี ความรัก และครอบครัว My Music My Love & My Family พร้อมดึงอาจารย์ เทวัญ สอนเด็กเล่นแซกโซโฟน สานสัมพันธ์ครอบครัวในสถานการณ์โควิด-19
พม. เปิดตัว โครงการดนตรี ความรัก และครอบครัว My Music My Love & My Family พร้อมดึงอาจารย์ เทวัญ สอนเด็กเล่นแซกโซโฟน สานสัมพันธ์ครอบครัวในสถานการณ์โควิด-19
เมื่อวันที่ 19 มิ.ย. 64เวลา 13.30 น. ณ มูลนิธิบ้านพระพร ชุมชนบึงพระราม 9 ถนนริมคลองลาดพร้าว เขตห้วยขวาง กรุงเทพฯนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานในพิธีเปิด โครงการดนตรี ความรัก และครอบครัว (My music My Love & My Family)โดยมี นางจินตนา จันทร์บํารุง อธิบดีกรมกิจการสตรีและสถาบันครอบครัว (สค.) กล่าวรายงานเกี่ยวกับโครงการที่มีวัตถุประสงค์เพื่อส่งเสริมความเข้มแข็งของสถาบันครอบครัวด้วยความรัก ความอบอุ่น ที่สมาชิกได้ใช้เวลาว่างอย่างมีคุณภาพและทํากิจกรรมที่มีประโยชน์ร่วมกัน ด้วยการจัดกิจกรรมสอนดนตรีสากล แซกโซโฟน ให้กลุ่มเป้าหมายที่เป็นเด็ก เยาวชน และครูผู้สอนดนตรีในมูลนิธิบ้านพระพร ได้สามารถต่อยอดทักษะ ความรู้จากพื้นฐานการเป่าขลุ่ยไปสู่การเป่าแซกโซโฟโดยมีนักเป่าแซกโซโฟนระดับตํานาน อาจารย์เมธวัชร์ (เทวัญ) ทรัพย์แสนยากร ให้เกียรติมาร่วมแบ่งปันและถ่ายทอดทักษะ ความรู้ เทคนิคพิเศษ และประสบการณ์ต่างๆ นอกจากนี้ ตนได้มอบแซกโซโฟนของนายชวน หลีกภัย ประธานรัฐสภาและอดีตนายกรัฐมนตรี เป็นอุปกรณ์การเรียนการสอน และมอบเงินสนับสนุน200,000 บาท จากภาคเอกชน สําหรับการซื้อแซกโซโฟนเพิ่มอีก 8 ตัว พร้อมทั้งมอบเสื้อโครงการฯ และเลี้ยงอาหารกลางวัน อีกทั้งมีการมอบชุดของขวัญสําหรับเด็ก จํานวน 100 ชุด จากกรมกิจการเด็กและเยาวชน ทั้งนี้ มีครูรัก-ศรัทธาศรัทธาทิพย์ นักแสดง ผู้กํากับละครชื่อดัง และคณะผู้บริหารกระทรวง พม. เข้าร่วมงาน
นายจุติกล่าวว่า ดนตรีสามารถเป็นแรงบันดาลใจให้กับทุกคน และให้ความรักอย่างไม่มีพรหมแดน ซึ่งการอยู่ร่วมกันผ่านการสื่อสารทางดนตรีเป็นสิ่งที่ดีที่สุด กระทรวง พม. จะสร้างคนให้มีจิตใจอ่อนโยน แต่ไม่อ่อนแอ เป็นคนที่มีจิตใจสร้างสรรค์ทั้งดนตรีและศิลปะ โดยเราจะเป็นผู้ให้ วันนี้ ได้ให้คํามั่นสัญญาใจว่าจะทําโครงการนี้ให้สําเร็จ ทุกคนจะมาช่วยกันสร้างฝันและสร้างคน ซึ่งกระทรวง พม. มูลนิธิบ้านพระพร และภาคเอกชน จะทํางานร่วมมือกัน ถือว่าเป็นสิ่งที่ดีมากของสังคมไทยในการเป็นผู้ให้ เราจะสร้างโอกาสเพื่อเติมเต็มให้กับคนที่ขาดโอกาส ซึ่งดนตรีจะเป็นเพื่อน เป็นความรัก เป็นความหวังให้กับทุกคน และขอขอบคุณทุกคนที่เข้ามาช่วยสนับสนุนให้โครงการนี้เกิดขึ้นมาได้
นายจุติกล่าวเพิ่มเติมว่า วันนี้ เราได้รับเกียรติจาก อาจารย์เมธวัชร์ (เทวัญ) ทรัพย์แสนยากร เป่าแซกโซโฟน ร่วมกับเด็กๆ ที่เล่นเครื่องดนตรี ทั้งขลุ่ย ฟรุ๊ต แซกโซโฟน และไวโอลินพร้อมร้องเพลงพระราชนิพนธ์ ยามเย็น สร้างความซาบซึ้งและประทับใจเป็นอย่างมาก โดยโครงการนี้ มีการอบรมให้ความรู้และทักษะเกี่ยวกับการเป่าแซกโซโฟน ทุกวันเสาร์ เวลา 13.00